Crynwyr yng Nghymru | Quakers in Wales
info@crynwyr.cymru
Gwybodaeth i Gyfeillion
Gwreiddiau ein Ffydd
Hanes y Crynwyr yng Nghymru
Crynwyr dros y Byd
Byw ein ffydd
Gwirionedd ac Uniondeb
Cydraddoldeb a chyfiawnder
Symlrwydd a Chynaliadwyedd
Dod o hyd i Gwrdd
Croeso i wefan y Crynwyr yng Nghymru. Credwn fod rhywbeth sanctaidd ynom i gyd.
Dewch i ddarganfod mwy am bwy yw'r Crynwyr yng Nghymru, sut 'rydym yn addoli ac yn byw ein bywydau, a sut y gallwch chithau ymweld neu ymuno â ni.
Welcome to the Quakers in Wales website. We believe that there is something of God in everyone. Explore our website to discover more about Quakers in Wales – who we are, how we worshop and live our lives, and how to find a Quaker Meeting near to you.
To explore this website in English please click on the button below:
Cyfarfod y Crynwyr yng Nghymru, a adnabyddir hefyd fel Crynwyr Cymru, yw'r sefydliad sydd yn tynnu Crynwyr sy'n byw yng Nghymru at ei gilydd. Mae'n gweithio gyda'r 4 cyfarfod rhanbarthol yng Nghymru a'r Gororau Deheuol. Mae fel rheol yn ymgynnull dair gwaith y flwyddyn i addoli ac i gynllunio'r gwaith.
Os oes ganddoch chi ddiddordeb mewn mynychu cyfarfod Crynwyr, byddem yn argymell i chi gysylltu â'r cyfarfod sydd yn fwyaf lleol i chi yn gyntaf. Er mwyn darganfod ble mae eich cyfarfod agosaf, cliciwch ar y rhanbarth berthnasol ar y tudalen isod.
Beth mae'r Crynwyr yn ei ddweud:
Mae rhywbeth sanctaidd ynddom ni i gyd.
Mae pawb yn gyfartal yng ngolwg Duw.
Mae crefydd yn ymwneud â bywyd yn ei gyfanrwydd.
Mewn tawelwch down o hyd i ymdeimlad dyfnach o bresenoldeb Duw.
Mae gwir grefydd yn arwain at barchu'r ddaear a'r holl fywyd sydd arni.
Mae pob unigolyn yn unigryw, yn werthfawr ac yn blentyn i Dduw.
Down ynghyd i helpu'n gilydd i fod yn agored i'r ysbryd. Mae yna hen hanes i'r Crynwyr yng Nghymru a chroesawn bawb sy'n chwilio am fyd ble gall pawb ddilyn yr ysbryd a byw'n heddychlon. Ceisiwn gymdeithas deg sy'n cydnabod gwerth pob person.
Cychwynodd yr hyn a adnabyddir fel Crynwriaeth yn ystod y dyddiau tywyll a thresigar tua diwedd rhyfeloedd cartref y 1640au. Roedd y wlad mewn helbul yn sgil digwyddiadau'r cyfnod, megis dienyddio'r Brenin Siarl 1af yn 1649. Roedd dadleuon lu am yr angen i'r eglwys ddiwygio; am natur a dulliau'r llywodraeth; am yr anghyfartaledd mewn cyfoeth a grym, ac am yr angen am fwy o gyfiawnder cymdeithasol.
'The Welsh lingo: learn to say read sing in 60mins'
Gor 4, 2021
Chwaer weithgaredd i'r gweithdy 'Un gwraidd o dan y canghennau' ar addoli mewn mwy nag un iaith, er nad yw'n hanfodol mynychu;r ddau i gael budd ohonynt. Cyfle i ddysgu ychydig am hanes ein hiaith a sut i ynganu Cymraeg drwy gyfrwng cerddi a chaneuon mewn ffordd...
'Un gwraidd o dan y canghennau' / 'The same root under the branches' – Awst 2il, 12:30pm
Gweithdy yn seiliedig ar brofiad Crynwyr yng Nghymru ar addoli mewn cyd-destun dwyieithog. Ein gobaith yw y bydd hyn yn cychwyn sgwrs ehangach ymysg Crynwyr ym Mhrydain, a thu hwnt, ar bwysigrwydd parchu a gwerthfawrogi pwysigrwydd ieithoedd mewn cyd-destun ysbrydol.
Gor 3, 2021
Yn dilyn blwyddyn a hanner heriol i bawb, rydym yn mawr obeithio y cawn ddod at ein gilydd ar gyfer Penwythnos Preswyl y Cyfeillion yng Nghymru ym Mhlas Tan y Bwlch, ger Dolgellau, ar benwythnos Hydref 22ain-24ain, 2021. Plis darllennwch y manylion isod a...
Mae'r Crynwyr yng Nghymru (a adnabyddir yn swyddogol fel Cyfarfod y Cyfeillion yng Nghymru) yn elusen gofrestredig yng Nghymru a Lloegr (rhif elusen: 1137955).
Diolch i Iestyn Hughes am ganiatad i ddefnyddio nifer o'r ffotograffau sy'n ymddangos ar y wefan hon.
© Hawlfraint 2022 Crynwyr Cymru. Cedwir Pob Hawl. Datblygwyd gan Gwe Cambrian Web Cyf
Quakers in Wales (known officially as Meeting of Friends in Wales) is a registered charity in Wales and England (charity number: 1137955)